open-index/open-wikipedia-markdown huggingface dataset:
Trecia Smith

**Trecia Smith** (s. 5. marraskuuta 1975) on jamaikalainen kolmiloikkaaja ja pituushyppääjä

Smith osallistui ensimmäisiin arvokisoihinsa 1997, jolloin hän karsiutui Ateenan MM-kisojen kolmiloikan loppukilpailusta. Edmontonin MM-kisoissa 2001 hän oli kahdeksas. Vuonna 2002 hän voitti pronssia Kansainyhteisön kisoissa tuloksella 14,32 ja sijoittui neljänneksi yleisurheilun maailmancupissa Madridissa. 2003 Smith osallistui Birminghamin sisäratojen MM-kisoihin, mutta karsiutui. Budapestin sisäratojen MM-kisoissa 2004 hän oli neljäs tuloksella 14,71. Samana vuonna Ateenan olympialaisissa Smith loikki 15,02, mutta jäi neljänneksi. Hän oli kauden lopussa  seitsemäs.

Smith voitti maailmanmestaruuden Helsingin MM-kisoissa 2005 tuloksella 15,11. Samana vuonna hän oli neljäs . Vuoden 2006 kilpailukauden Smith avasi loikkimalla neljänneksi Moskovan sisäratojen MM-kisoissa. Saman vuoden Kansainyhteisön kisoissa hän voitti kultaa tuloksella 14,39 ja oli maailmancupissa neljäs. Osakan MM-kilpailuissa 2007 hän karsiutui kolmiloikan loppukilpailusta. Seuraavana vuonna hän oli Pekingin olympialaisissa yhdestoista. Vuonna 2009 hän loikki Berliinin MM-kilpailuissa viidenneksi ja  seitsemänneksi. New Delhin Kansainyhteisön kisoissa 2010 hän voitti kultaa tuloksella 14,19 ja sai lisäksi kilpailujen "huomattavimmalle urheilijalle" myönnettävän David Dixon -palkinnon. Lontoon olympialaisissa 2012 hän oli kolmiloikassa seitsemäs.

Smith on maansa mestari kolmiloikassa vuosilta 2001, 2002, 2004, 2005, 2007, 2008 ja 2009. NCAA:n mestaruuden hän voitti pituushypyssä sisäradoilla 1997, 1998 ja 1999 sekä ulkoradoilla 1997 ja 1999 sekä kolmiloikassa sisä- ja ulkoradoilla 1998.

## Ennätykset
* Pituushyppy: 674 (2001)
* Kolmiloikka: 15,16 (2004)
* Seitsenottelu: 5692 (1999)

## Lähteet
* 
### Viitteet
Robin Hood (vuoden 1973 elokuva)

**Robin Hood** on Disneyn animaatioelokuva vuodelta 1973. Elokuva kertoo Robin Hoodin tarinan. Siinä viekas kettu Robin Hood sekä hänen ystävänsä karhu Pikku John toimivat alkuperäisromaanin mukaan, eli ryöstävät rikkailta ja antavat rahat köyhille. 

Elokuvan ensi-ilta Yhdysvalloissa oli 8. marraskuuta 1973. Suomessa elokuva sai ensi-iltansa joulukuussa 1974.

## Juoni

Robin Hoodin ja kumppaneiden monikertainen ryöstön kohde oli prinssi Juhana. Allan-A-Dalen, kukkotrubaduurin säestyksellä ja muidenkin laululla tarinasta tulee romanttinen kertomus lainsuojattoman henkipaton ja ylhäisen neidon rakkaudesta ja kuinka he saavat lopulta toisensa. Mutkia on kuitenkin matkassa monia, mutta nekin Robin ja Pikku John selvittivät kunnialla. Myös tulen keskellä Robin joutui taistelemaan hengestään, kun hänen ja Pikku Johnin piti pelastaa Munkki Tuck tyrmästä.

Robin on suunnattoman rakastunut Marian-neitoon, joka haaveilee salaa Robinista. Jousiammuntakilpailuissa Robin on pukeutunut haikaraksi, ja menee juttelemaan Marianille, joka tunnistaa haikaran Robiniksi. Robin voittaa kilpailut ja Marian-neidon suosion, mutta paljastuu samalla omaksi itsekseen. Robin vangitaan ja yritetään tapattaa, mutta viime hetkellä prinssi Juhana päästää Robinin menemään, Pikku John nimittäin piteli miekkaa prinssin selän takana. Robin tunnustaa rakkautensa Marianille, joka jakaa hänen tunteensa. Samalla syntyy taistelu, joka kuitenkin päättyy prinssin ja hänen uskollisen kätyrinsä, herra Hissin, tappioon. Taistelun aloittaa Nottinghamin sheriffi, joka ei siedä Robinin ja Marianin lempeä. Myöhemmin samana iltana Robin ja Marian kulkevat käsi kädessä Sherwoodin metsässä, romanttisen sävelen soidessa. Robin antaa Marianille hehkuvan luonnonkukkasormuksen rakkautensa merkiksi. Pienen esittelykierroksen jälkeen Robin ja Marian ovat toistensa kainalossa ja katselevat kauas, kunnes Munkki Tuck keskeyttää hauskalla tavalla heidän herkän hetkensä yllätyksellä. Pian kaikki alkavat tanssimaan, ja metsä herää eloon. Kaikilla on hauskaa, varsinkin Pikku Johnilla ja Rouva Kotkot -nimisellä kanalla.
Elokuvan lopussa kuningas Richard palaa ja lähettää prinssi Juhanan, herra Hissin ja Nottinghamin sheriffin kivilouhoksille. Robin ja Marian menevät naimisiin, onnellisina ja toisensa saaneina. Pikku John hyppää ajuriksi vaunuihin, ja tuore aviopari lähtee häämatkalle jonnekin kauas.

## Suomalainen jälkiäänitys
Elokuvaan tehtiin suomalainen jälkiäänitys vuonna 1974. Jälkiäänityksessä esiintyi useita sen ajan pinnalla olevia laulajia, kuten Kai Lind, Viktor Klimenko ja Ossi Ahlapuro.

## Äänirooleissa

* Suomenkielisen version ohjaus: Reino Bäckman
* Laulujen suomennos: Reino Bäckman
* Suomennos: Lea Joutseno
* Tuotanto: Reino Bäckman & Suomi-Filmi Oy

## Arvioita
*[[Video-opas|Video-oppaassa]]* vuodelta 1994 Harri Närhi kehuu *Robin Hoodin* suomenkielistä jälkiäänitystä ja antaa elokuvalle kolme tähteä viidestä, mikä vastaa sanallista arviota ”hyvä”.

## Lähteet

## Aiheesta muualla
* Disney.fi
Nishi-ku (Fukuoka)

**Nishi-ku** (, ’läntinen suuralue’) on yksi Japanin Kyūshūn saarella Fukuokan prefektuurissa sijaitsevan Fukuokan kaupungin seitsemästä suuralueesta. Se sijaitsee nimensä mukaisesti Fukuokan länsiosassa Genkainmeren Hakatanlahden rannalla. Nishin suuralueen pinta-ala on 84,17 neliökilometriä ja siellä on 208&nbsp;858 asukasta (vuonna 2017).

Nishi-ku oli aiemmin huomattavasti nykyistä suurempi, mutta 1. toukokuuta 1982 siitä erotettiin Jōnanin ja Sawaran suuralueet. 

## Lähteet

## Aiheesta muualla

* Suuralueen internetsivut
Lennonjohtaja

**Lennonjohtaja** johtaa siviililentoliikennettä tai sotilaslentoliikennettä ja vastaa siitä, että lentokoneet kulkevat täsmällisesti ja turvallisesti. Hän jouduttaa ilmaliikennettä ja pitää yllä järjestystä sen kulussa. Lennonjohtaja estää yhteentörmäykset niin ilma-alusten välillä kuin myös liikennealueella olevien esteiden ja ilma-alusten välillä. Hän valvoo laskeutuvia lentokoneita ja antaa tarvittaessa lentäjille radiopuhelimitse käskyjä.

## Työnkuva

Lennonjohtaja voi työskennellä teknisillä laitteilla korkeassa lennonjohtotornissa johtamassa kiitoteitä ja lähellä kenttää olevaa liikennettä. Hän voi myös työskennellä normaalissa huonetilassa tekemässä tutkatyötä. Lennonjohtaja työskentelee yksin tai ryhmässä, ja aina yhteistyössä muiden lennonjohtojen ja yhteistyötahojen kanssa. Työ on pääosin vuorotyötä.

Lentäjä ilmoittaa lentosuunnitelmansa etukäteen kaikille lennon varrella oleville lennonjohdoille. Sen ansiosta lennonjohto osaa odottaa koneen tuloa, ja se pääsee turvallisesti perille lennonjohdon ohjaamana siinäkin tapauksessa, että radioyhteydet matkalla katkeaisivat. Lennonjohtaja ja lentäjä ottavat radiopuhelimen välityksellä kontaktin toisiinsa lentokoneen lähestyessä. Lennonjohtaja antaa koneelle luvan laskeutua, kun se on suunnassa kiitotien kanssa. Tarvittaessa lennonjohtaja voi vaikuttaa koneiden tulojärjestykseen antamalla niille käskyjä kääntyä tai muuttaa nopeutta tai korkeutta.

Lennonjohtajan työssä vaaditaan muun muassa hyvää englannin kielen taitoa, kolmiulotteista havainnointikykyä, hyvää stressinsietokykyä ja keskittymiskykyä, kykyä tehdä useaa asiaa yhtä aikaa, yhteistyökykyä, ongelmanratkaisutaitoa, palvelualttiutta sekä hyvää terveydentilaa.

## Eri alat

Työssä voi suuntautua lähi-, alue-, tai lähestymislennonjohtajaksi tai opettajaksi.

## Koulutus

ANS Finland kouluttaa lennonjohtajia Avia Collegessa Helsinki-Vantaan lentoaseman välittömässä läheisyydessä. Lennonjohtajan koulutus on toisen asteen koulutus, vaikka pääsyvaatimuksena on vähintään toisen asteen koulutus, myös kielitaidon täytyy olla lähes erinomainen haettaessa koulutukseen. Koulutus on 120 opintoviikon laajuinen, joista 90 opintoviikkoa opiskellaan Avia Collegessa. Koulutusohjelma ei kuulu yhteishaun piiriin. Vuosittain koulutetaan 8-10 lennonjohtajaa. Suomessa työskentelee noin 300 lennonjohtajaa. 

### Pääsyvaatimukset Suomessa

*Ylioppilastutkinto tai lukion oppimäärä tai ammatillinen toisen asteen tutkinto
*Suomen ja englannin kielen hyvä taito
*Lennonjohtajan kelpoisuusvaatimusten (EU No 2015/340) mukainen hyvä terveydentila.

## Lähteet
*Fintraffic - Avia College 

### Viitteet

## Aiheesta muualla

* Suomen Lennonjohtajien Yhdistys SLJY
1-butaanitioli

**1-butaanitioli** on orgaaninen yhdiste, joka on normaaliolosuhteissa olomuodoltaan väritön - keltainen neste, jolla on tunnusomainen haju. Sen kemiallinen kaava on C4H10S ja rakennekaava CH3(CH2)3SH. n-butyylimerkaptaanista käytetään myös nimityksiä *n-butyylimerkaptaani*, *butyylimerkaptaani* ja *tiobutyylialkoholi*.

1-butaanitiolin moolimassa on 90,2&nbsp;g/mol, sulamispiste –116&nbsp;°C, kiehumispiste 98 °C, tiheys 0,84&nbsp;g/cm3, liukoisuus veteen 0,06&nbsp;g/100&nbsp;ml, leimahduspiste 2&nbsp;°C c.c., itsesyttymislämpötila alle 225&nbsp;°C ja CAS-numero 109-79-5. 

## Ympäristö- ja terveysvaikutukset

Aine ärsyttää silmiä, ihoa ja hengitysteitä. 

## Aiheesta muualla

*
1-heksaanitioli

**1-heksaanitioli** on orgaaninen yhdiste, joka on normaaliolosuhteissa olomuodoltaan väritön neste, jolla on tunnusomainen haju. Sen kemiallinen kaava on C6H14S ja rakennekaava CH3(CH2)5SH. 1-heksaanitioli1-heksaanitiolista käytetään myös nimityksiä *n-heksaanitioli*, *1-merkaptoheksaani*, *1-heksyylitioli* ja *heksyylimerkaptaani*.

n-heksaanitiolin moolimassa on 118,2&nbsp;g/mol, kiehumispiste 151&nbsp;°C, suhteellinen tiheys 0,84&nbsp;g/cm3 (vesi = 1,0&nbsp;g/cm3), ei liukene veteen, leimahduspiste 30&nbsp;°C c.c. ja CAS-numero 111-31-9. 

## Ympäristö- ja terveysvaikutukset

Aine ärsyttää silmiä, ihoa ja hengitysteitä.

## Lähteet

## Aiheesta muualla

*
Jorma Kalevi

**Jorma Kalevi** (oik. **Jorma Kalevi Nuppola**, 20. huhtikuuta 1946 – 19. lokakuuta 2022 Jyväskylä) oli kauhajokelaislähtöinen suomalainen iskelmälaulaja, joka asui sekä Suomessa että Espanjassa. Hän keikkaili aktiivisesti Suomessa vuosina 1967–1977, jonka jälkeen hän muutti Las Palmasiin Kanariansaarille Espanjaan. Jorma Kalevi on levyttänyt 1970-luvulta lähtien muun muassa CBS-levy-yhtiölle . Hän omisti ravintola Tiffanyn Playa del Inglesissä, Kanariansaarilla, jossa on esiintynyt monia suomalaisia iskelmälaulajia hänen itsensä lisäksi. Hänellä oli samassa paikassa myös toinen, vuonna 2009 perustettu Amigo-niminen ravintola.

Jorma Kalevi oli kihloissa ja asui avoliitossa Anu-nimisen naisen kanssa vuodesta 1994 tämän kuolemaan, vuoteen 2017 saakka. Jorma Kalevilla on kaksi lasta aiemmista suhteistaan. Hänellä diagnosoitiin kesällä 2019 keuhkofibroosi, johon hän kuoli vuonna 2022.

Jorma Kalevin 1980-luvun äänitteitä on ilmestynyt myöhemmin erilaisilla kokoelma-CD-levyillä.

## Diskografiaa
* Laulut kaikki rakkauden 1978
* Romantica 1982
* Olethan niin kuin kotonasi 1985
* Si si si 1989
* Voit mulle antaa (cd) 1994
* Jorma Kalevi – Kai Tapani 1980/1999
* Jorma Kalevi, Kai Tapani + Jamppa Tuominen 1999

## Lähteet
Khagendra Thapa Magar

**Khagendra Thapa Magar** (14. lokakuuta 1992 – 17. tammikuuta 2020) oli  nepalilainen vihanneskauppiaan poika ja oli Guinnessin ennätysten kirjan mukaan maailman lyhyin mies, kunnes filippiiniläinen Junrey Balawing tuli hänen tilalleen kesäkuussa 2011. Hän oli 67 senttimetriä pitkä ja painoi noin 5,5 kilogrammaa. Lääkärin mukaan Magar oli niin keholtaan kuin henkisiltä ominaisuuksiltaan lapsen tasolla.

Magarin äidin mukaan hän oppi kävelemään vasta kahdeksanvuotiaana ja hänen pituuskasvunsa loppui kokonaan 11&nbsp;vuoden iässä. Aluksi vanhemmat häpesivät poikaansa. Magar kävi koulua, mutta häntä kiusattiin ja kanneltiin ympäriinsä kuin nukkea, minkä takia hänen isänsä päätti ottaa pojan pois koulusta.

Kun tieto Magarista levisi, Pokharan kaupungissa vieraili kahden vuorokauden aikana 50&nbsp;000&nbsp;ihmistä katsomassa häntä, vanhempien vietyä hänet näytille kaupungin ostoskeskukseen. Kerätyillä rahoilla kylään on saatu hankituksi sähkö ja moni muukin asia on kehittynyt. Varojen keräystä varten on perustettu Khagendra Thapa Magar -säätiö. Monet ihmiset uskovat hänen olevan Baman Avatar, Vishnun uudestisyntymä.

Säätiö ilmoitti Guinnessin ennätysten kirjaan Magarista, joka oli pienempi kuin aiemmin virallisesti maailman lyhyimmäksi ilmoitettu mies, jordanialainen Younis Edwan, tai hänen jälkeensä vielä lyhyemmäksi mitattu kolumbialainen Edward Nino Hernandez. Magar pääsi ennätystenkirjaan kuitenkin vasta lokakuussa 2010 täytettyään 18 vuotta, sillä oli epävarmaa, kasvaisiko hän vielä.

## Lähteet
* Pravda: World’s smallest man greets the world 30.8.2006
* Helsingin Sanomat: Maailman lyhin mies on vain polvenkorkuinen – katso kuvat 14.10.2010

### Viitteet
Koevoluutio

**Koevoluutio** (yhteisevoluutio) on evoluutiobiologian käsite, joka tarkoittaa kahden tai useamman lajin vastavuoroista vaikutusta toistensa evoluutioon.

Koevoluutiota on esimerkiksi se, kuinka parasiittien ja isäntälajin toisiinsa kohdistamat valintapaineet voivat johtaa yhteiseloon ja jopa lajien väliseen symbioosiin.

Tunnettu esimerkki koevoluution aikaansaannoksista ovat orkideojen ja kolibrien vuorovaikutus. Kolibrit ovat riippuvaisia kukkien medestä ja kasvit ovat riippuvaisia kolibrien pölyttämisestä; linnuille on kehittynyt pitkä nokka ja kasveille syvät kukat.

Koevoluutiota esiintyy myös saalistaja–saalis-suhteessa; tätä kutsutaan Punaisen Kuningattaren hypoteesiksi. Tässä ei ole kysymys riippuvuussuhteesta vaan vastavuoroisesta kilpavarustelusta, jossa saalistajan sopeutuminen eli adaptaatio johtaa saaliiseen kohdistuvan valintapaineen kasvamiseen ja kääntäen.

Molekyylibiologiassa koevoluutio tarkoittaa useamman biomolekyylin välisen vuorovaikutuksen toisistaan riippuvaa kehitystä. Esimerkkinä on hormoni–reseptori-parien kehitys. Gabriel Dover havaitsi vuonna 1984, että oli olemassa kolmas, molekyylitasolla vaikuttava voima, *molecular drive*, joka selitti sen mitä luonnonvalinta ja geneettinen ajautuminen eivät voineet selittää.

Solubiologiassa koevoluution esimerkkinä pidetään endosymbioositeoriaa, jolla selitetään mitokondrioiden, plastidien ja viherhiukkasten olemassaoloa. Koevoluution avulla voidaan selittää, miksi mitokondriot näyttivät bakteereilta niin ulkonäkönsä kuin perimänsäkin osalta.

Tähtitieteessä koevoluutio tarkoittaa galaksien ja mustien aukkojen vaikutusta toistensa syntymiseen. Erich Jantsch liitti kosmoksen kehityksen koevoluutiota muistuttavaan prosessiin kirjassaan *The Self-organizing Universe*.

Myös maapallon ja elämän yhteistä kehitystä kutsutaan koevoluutioksi.

## Lähteet
Erpland

**Erpland** on Ozric Tentaclesin toinen studioalbumi, joka julkaistiin vuonna 1990. Albumi sisältää psykedeelistä avaruusrockia, etnisiä tunnelmia Lähi-idästä Väli-Amerikkaan, ambientinomaisia hetkiä sekä muuta yhtyeen tuotannolle tyypillistä materiaalia. Levyn kappale "Iscence" on yksi instrumentaalista musiikkia soittavan yhtyeen harvoista tuotoksista, joissa voidaan sanoa varsinaisesti laulettavan.

## Kappalelista
# "Eternal Wheel" – 8:20
# "Toltec Spring" – 3:03
# "Tidal Convergence" – 7:14
# "Sunscape" – 4:02
# "Mysticum Arabicola" – 9:15
# "Crackerblocks" – 5:40
# "The Throbbe" – 6:22
# "Erpland" – 5:32
# "Valley of a Thousand Thoughts" – 6:32
# "Snakepit" – 3:18
# "Iscence" – 4:38
# "Gift of Wings" – 9:47
Potenssikeskiarvoepäyhtälö

Matematiikassa **potenssikeskiarvoepäyhtälö** on positiivisia reaalilukuja koskeva epäyhtälö. Sen mukaan jos a_1, \ldots, a_n ja k ovat positiivisia reaalilukuja, voidaan määritellä
M_k = \left( \frac{a_1^k + \ldots + a_n^k}{n} \right)^{\frac{1}{k}}.
kun M_0=(a_1 \cdot \ldots \cdot a_n)^{\frac{1}{k}}. Tällöin M_a\geq M_b kun a>b. Epäyhtälössä on voimassa yhtäsuuruus jos ja vain jos kaikki luvut a_i ovat keskenään yhtä suuria. Potenssikeskiarvoepäyhtälö seuraa Jensenin epäyhtälöstä.
Cappella

**Cappella** on italialainen elektronista musiikkia esittävä yhtye, jonka perusti vuonna 1987 tuottaja Gianfranco Bortolotti. Yhtyeen kokoonpano on vaihtunut useita kertoja vuosien varrella, mutta yhtyeen menestyneimmät vuodet olivat 1990-luvulla.

Yhtyeen yksi tunnetuimmista kappaleista on "U Got 2 Let the Music", joka muun muassa nousi Britannian singlelistan toiselle sijalle vuonna 1993. Muita tunnettuja kappaleita ovat muun muassa "Move On Baby" ja "Tell Me The Way".

## Diskografia

### Studioalbumit
* 1989 *Helyom Halib*
* 1994 *[[U Got 2 Know]]*
* 1996 *[[War In Heaven]]*
* 1998 *Cappella*
* 2005 *Best Of*

## Lähteet

## Aiheesta muualla
* Fan-Homepage   &
Õru

**Õru** on pienkauppala (alevik) ja entinen kunta Valgan kunnassa Valgamaan maakunnassa, Virossa. 

Vuoden 2017 kuntauudistuksessa yhdistettiin Valgan kaupunki sekä Karulan, Tahevan, Tõllisten ja Õrun kunnat uudeksi Valgan kunnaksi. Tällöin Õrun keskuksesta tuli Valgan kuntaan kuuluva pienkauppala.

## Entinen kunta
Kunnan asukasluku oli 546 (2010), pinta-ala 104,63 neliökilometriä ja asukastiheys 5,2 asukasta neliökilometrillä. 

Õru jakautui keskuspaikkakuntansa lisäksi kahdeksaan kylään, jotka ovat Killinge, Kiviküla, Lota, Mustumetsa, Priipalu, Uniküla, Õlatu ja Õruste. Õrun kirkonkylässä oli vuonna 2008 kolme kauppaa, kaksi kahvilaa ja Viron postin konttori.

### Väestö
Vuonna 2011 Õrun kunnassa oli 448 asukasta, joista 384 (85,7 %) oli virolaisia, 48 (10,7 %) venäläisiä ja 15 (3,3 %) muita kansallisuuksia.

## Lähteet

## Aiheesta muualla
* Kunnan kotisivut
Kamo-jinja

**Kamo-jinja** (, ’Kamon pyhäkkö’) voi viitata kahteen šintolaiseen pyhäkköön Kiotossa:

* Kamigamo-jinja eli Kamo Wakeikazuchi-jinja, ylempi Kamon pyhäkkö
* Shimogamo-jinja eli Kamo Mioya-jinja, alempi Kamon pyhäkkö
Ritarihaukka

**Ritarihaukka** (*Parabuteo unicinctus*) on keskikokoinen amerikkalainen haukka, jota käytetään metsästyshaukkana.

## Koko ja ulkonäkö
Ritarihaukan höyhenpeite on mustanruskea. Siiven etuosa ja reidet ovat kastanjanruskeat. Pyrstön takaosa on valkoinen.
Pituus 60&nbsp;cm, siipien kärkiväli 120&nbsp;cm, paino 900 grammaa.

## Levinneisyys
Ritarihaukkoja elää Yhdysvaltojen lounaisosissa ja siitä etelään Chileen ja Argentiinan keskiosiin ulottuvalla alueella. Metsästyskäyttöön tarhattuja ritarihaukkoja on karannut luontoon muuallakin, ja Britanniassa sellaisten on havaittu pesivän vieraslajina.

## Elinympäristö
Ritarihaukka elää harvaa puustoa kasvavilla soilla ja puoliautiomaassa.

## Lisääntyminen
Ritarihaukan pesä on puussa. Se munii 2–4 munaa kerrallaan. Poikaset pysyvät vanhempiensa seurassa jopa kolmevuotiaiksi, ja perhe saalistaa usein yhdessä.

## Ravinto
Ritarihaukan luonnollista ravintoa ovat pienet jyrsijät ja liskot. Opetettuna metsästyshaukkana se voi pyydystää jäniksiä ja fasaaneita.

## Käyttäytyminen
Ritarihaukat ovat erittäin sosiaalisia eläimiä. Ne ovat ainoita petolintuja jotka tekevät yhteistyötä metsästäessään.

## Lähteet
Ice MC

**Ice MC** (oikealta nimeltään **Ian Campbell**) (s. 22. maaliskuuta 1965 Nottingham) on englantilaissyntyinen elektronista musiikkia ja reggaeta esittävä artisti. Hänen vanhempansa ovat alkuperältään jamaikalaisia. 

Lempinimensä ”Ice” (jää) hän sai lukioaikana. Hän teki vuonna 1989 ensimmäisen singlensä ”Easy”, joka menestyi Euroopassa. Hän itse luonnehti ensimmäistä singleään reggae-musiikiksi, mutta kuulijat pitivät sitä eurodance-musiikkina. 

Vuonna 1994 julkaistu albumi *Ice'n'Green* menestyi hyvin. Kyseisestä albumista tulivat suosituksi kappaleet *”*It's a Rainy Day*”*, sekä *”*Think About the Way*”*. Albumilla Ice MC käyttää jamaikalaista raggamuffin-tyylistä räppäystä. Albumin naislauluosuudet on tehnyt italialainen laulaja Alexia. Albumin tuotti italialainen Roberto Zanetti, artistinimellä *Robyx*.

## Diskografia

### Albumit
* 1990 *Cinema*
* 1990 *My World - The Early Songs*
* 1994 *Ice'n'Green*
* 1995 *Ice'n'Green - The Remix Album*
* 1996 *Greatest Hits And Remixes*
* 1996 *Dreadatour*
* 2002 *Ice MC: Disco Collection*
* 2004 *Cold Skool*

### Singlet
* 1989 ”Easy”
* 1990 ”Scream”
* 1990 ”Cinema”
* 1990 ”OK Corral!”
* 1990 ”The Megamix”
* 1991 ”People”
* 1991 ”Happy Weekend”
* 1992 ”Rainy Days”
* 1993 ”Take Away the Colour” 
* 1994 ”Think About the Way” (tunnetaan myös nimellä Bom Digi Bom)
* 1994 ”It's a Rainy Day”
* 1995 ”Take Away the Colour ('95 Reconstruction)” 
* 1995 ”Ice 'N' Mix” 
* 1995 ”Megamix”
* 1995 ”Run Fa Cover”
* 1996 ”Russian Roulette”
* 1996 ”Funkin' With You” 
* 1996 ”Give Me the Light”
* 1996 ”Music for Money”
* 1997 ”Let's Take it Easy”
* 1998 ”Energy” 
* 2004 ”It's a Mir”
* 2004 ”My World”

## Lähteet
Sri Lankan lippu

**Sri Lankan lippu** on Sri Lankan tunnus vaakunan ja kansallislaulun ohella. Se otettiin käyttöön vuonna 1948. Lipun tunnus on leijona, jolla on kädessään miekka.

Lippu on perinteinen singaleesien lippu. Sen keltainen väri ja bodhipuun lehdet viittaavat maan buddhalaiseen enemmistöön ja vuonna 1951 lisätyt vihreä ja oranssi raita viittaavat muslimi- (vihreä) ja hindulaiseen tamilivähemmistöön (oranssi). Vuonna 1972, kun maan nimi muutettiin Ceylonista Sri Lankaksi, lipun reunoihin lisättiin bodhipuun lehdet.
Kalevi Korpi

**Kalevi Johannes Korpi** (3. lokakuuta 1927 Miehikkälä – 6. huhtikuuta 2013) oli suomalainen laulaja. Alun perin taidelaulajaksi tähdännyt Korpi voitti Yleisradion tenorikilpailun vuonna 1955 ja piti seuraavana vuonna ensikonserttinsa. 1950- ja 1960-lukujen aikana hän levytti Pohjoismaiselle Sähkölle mutta lauloi samaan aikaan myös Trubaduurit-kvartetissa. Lisäksi hän kiersi tuolloin tanssilavoja Veikko Ahvenaisen yhtyeen laulusolistina. Korpi lauloi myös Radiokuorossa sekä muun muassa Radion sinfoniaorkesterin ja Helsingin kaupunginorkesterin solistina. 1960-luvun alussa hän teki oman orkesterinsa kanssa kiertueita muihin Pohjoismaihin. Lisäksi hän toimi yksityisenä laulunopettajana. 1970-luvulla hän oli maineikkaan Dallapé-orkesterin laulusolistina.

Harmonikkataiteilija Veikko Ahvenainen on luonnehtinut Korpea erittäin taitavaksi ja monipuoliseksi laulajaksi, joka ei kuitenkaan saanut miltään taholta sitä arvostusta, jonka hän olisi ansainnut. Esimerkiksi Peter von Baghin ja Ilpo Hakasalon *Iskelmän kultaisessa kirjassa* tai *Isossa musiikkitietosanakirjassa* Korpea ei mainita lainkaan.

Korven laulutuotanto käsittää iskelmien ohella myös hengellistä musiikkia, joululauluja ja operettisävelmiä. Kaikkiaan levytyksiä on noin 280, joiden lisäksi Yleisradion arkistoissa on useita tallenteita, joilla Korpi esiintyy.

## Diskografia
* Kalevi Korpi (1968)
* Dallapé-orkesteri: solisteina Kalevi Korpi ja Johnny Forsell (1971)
* Konkaritanssit 2: Dallapé-orkesteri, solisteina Kalevi Korpi ja Martti Suuntala (1972)
* Konkaritanssit 5: Dallapé-orkesteri, solisteina Kalevi Korpi, Berit ja Johnny Forsell (1974)
* Dallapé 50: solisteina Kalevi Korpi, Georg Malmstén, Tauno Palo ja Kauko Käyhkö (1975)
* Rakkaudella (1976)
* Kauneimmat lauluni (Satsanga 1977)
* Tangoystävälle (JP-Musiikki 1982)
* Muistathan kai (JP-Musiikki 1984)
* Kotiseutuni – Muistojen Miehikkälä (Kalevi Korpi, Reijo Taipale ja Erkki Eräs) (1987)
* Unohtumattomat: iskelmiä 50- ja 60-luvulta 2 (levyllä mukana Kalevi Korpi, Per-Erik Förars, Ilkka Rinne ja Johnny Forsell, 1994)
* Lumous, 20 suosikkia (Warner Music 2000)
* Tulipunaruusut (Salix 2009)
* Levytyksiä vuosilta 1977–1982 (Rocket Records 2015)
* Aika yhteinen mieleeni palaa (Valitut Palat 2020)

## Lähteet

## Aiheesta muualla
* Kalevi Korven muistokirjoitus (digitilaajille) Helsingin Sanomissa Arkistoitu linkki Archive.orgissa
* 
* Kalevi Korpi Populaarimusiikin museon tietokannassa
Born In The S.A.V.O.

**Born In The S.A.V.O.** on Sleepy Sleepersin albumi. Albumin nimi ja kansikuva on mallinnettu Bruce Springsteenin *[[Born in the U.S.A.]]*-albumilta. Albumilla soittaa kitaraa Dingon kitaristina tunnettu Jonttu Virta.

Albumin nimi ja kansikuva on mukaelma Bruce Springsteenin albumista *[[Born in the U.S.A.]]*.
## Kappaleet
# 
# 
# 
# 
# 
# 
# 
# 
# 
# 
# 
# 

## Muusikot
* Mato Valtonen, Sakke Järvenpää, Sakari Kuosmanen ja Ari ”Pulu” Asunmaa: laulut
* Pekka ”Devil” Virtanen ja Jonttu Virta: kitarat
* Kari ”Kartano” Kaatrankoski: rummut
* Silu Seppälä: bassokitara
* Pekka ”Devil” Virtanen: kosketinsoitin
* Ming Sumén: saksofoni
* Eve, Riitta, Mia, Minna: kuorot
* Arto Nyqvist: naurut

### Tuotanto
*Atte Blom ja Jimi Sumén: tuottaja
*Jimi Sumén ja K. Kalén: äänitys / Westside Studio-Finnvox
*Fred O. & Jukka Nuutila: kansi

## Lähteet
Meriasteri

**Meriasteri** (*Aster tripolium*, syn. *Tripolium vulgare*) on sinipunakukkainen merenrannoilla ja aroalueilla kasvava asterikasvi. Suomessa se on tavanomainen rannikoiden laji.

## Ulkonäkö ja koko

Kaksivuotinen tai lyhytikäisesti monivuotinen meriasteri kasvaa 10–60 cm korkeaksi. Juurakko on vahvarakenteinen. Turpea varsi on kalju tai miltei kalju ja usein väriltään punertava. Kierteisesti olevat lehdet ovat pystyjä ja möyheitä. Alimmat lehdet ovat ruodillisia, ylimmät ruodittomia ja sepiviä. Lehtien lapa on tasasoukka tai suikea ja ehyt- tai nirhalaitainen. Huiskilomaisesti olevat mykerökukinnot ovat 2–3 cm leveitä ja vaaleansinipunaisia, sinisiä tai harvoin valkoisia. Mykerön kehtosuomut ovat pyöreäkärkisiä. Kielimäisiä laitakukkia on 10–30 kappaletta, kielet ovat 10–15 mm pitkiä. Kehräkukat ovat keltaisia torvikukkia. Meriasteri kukkii Suomassa kesäkuusta syyskuulle. Siemen kehittyy litteään, karvaiseen pähkylään, jonka pappus on hapsihaiveninen.

## Levinneisyys
Meriasteria tavataan Euroopassa rannikoilla Atlantilla Portugalista Keski-Norjaan, Itämerellä, Vienanmerellä sekä Välimerellä Ranskasta Albaniaan. Paikoitellen lajia tavataan Keski- ja Etelä-Euroopassa myös sisämaassa. Laajemmin meriasteri kasvaa sisämaan kasvina arovyöhykkeellä Unkarista itään aina Keski-Aasiaan saakka. Paikoitellen lajia esiintyy myös idempänä aina Kiinassa ja Japanissa saakka. Suomessa meriasteria esiintyy koko Suomen rannikon pituudelta, joskin Perämeren rannikolla ja monin paikoin Saaristomereltä laji on lähes kadonnut.

## Elinympäristö
Suomessa meriasteri on merenrantojen kasvi, jonka kasvupaikat usein peittyvät meriveden alle. Se kasvaa tavallisesti lähellä vesirajaa, etenkin kivikoissa, kallionraoissa sekä savi- ja hiesupohjaisilla niityillä. Keski- ja Itä-Euroopassa sekä Aasiassa laji kasvaa myös sisämaassa muun muassa aroilla.

## Lähteet
* *Helsingin kasvit – Kukkivilta kiviltä metsän syliin*. Toim. Kurtto, Arto & Helynranta, Leena. Helsingin kaupungin ympäristökeskus. Yliopistopaino, Helsinki 1998.
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.

### Viitteet

## Aiheesta muualla
* Kasviatlas 2009: Meriasterin levinneisyys Suomessa
* Pohjolan kasvien pauloissa: ''Galatella tripolium'' - meriasteri
Venäjän jalkapallon 2. divisioona

**2. divisioona** on Venäjän jalkapallon kolmanneksi korkein sarjataso. Sarja on jaettu viiteen alueelliseen lohkoon. Lohkojen voittajat nousevat automaattisesti 1. divisioonaan ja viimeiseksi jääneet putoavat amatööriliigaan.

## Joukkueet kaudella 2008

## Lähteet

* pfl.ru
Lainapeitteet

**Lainapeitteet** on Sleepy Sleepersin kokoelma-albumi vuodelta 2000.
Kokoelma koostuu yhtyeen aiemmin levyttämistä cover-kappaleista.
## Kappaleet
#Tärisin mä täysin (Shakin' All Over)	 
#Metsäratio (On the radio)
#Rai Rai Rai (Born to Be Wild)
#La Bamba
#Kaksi vanhaa tukkijätkää (You're The One That I Want)
#Painimaan (Atomic)
#Keskiyön aikaan (Sunshine of Your Love)
#Isot pallit palaa (Great Balls of Fire)
#Rapsutin (Rasputin)
#Mainosuutiset (Moskau)
#Ryyppy on aina paikallaan (11:59)
#Kerran koin rakkauden (Tell him)
#Muistatkos kuka kaivoon putosi (Do You Know (How Much I Love You))
#Kaduttava homma (Trouble, Trouble)
#Mustasukkaisuutta (Jealousie)
#Maamme
Raid (kuvitteellinen henkilö)

**Raid** on kirjailija Harri Nykäsen luoma kuvitteellinen rikollishahmo, joka seikkailee Nykäsen romaanisarjassa. Nykäsen kirjoittamien romaanien ohella Raid esiintyy myös Nykäsen yhdessä Jarkko Sipilän kanssa kirjoittamassa romaanissa Paha, paha tyttö (2010). Hahmoon ja sen maailmaan perustuvissa televisiosarjassa ja elokuvassa Raid-hahmoa esitti Kai Lehtinen.

Raid on lempinimi, joka liittyy Raid-hyönteismyrkyn mainoslauseeseen ”tappaa talossa ja puutarhassa”. Raidin nimi on Joel Teräsvuori, tämä selviää kirjasarjan kolmannessa osassa. Tosin *Raid*-elokuvassa rajavartioston papereiden mukaan hänen oikea nimensä olisi Matti Einari Virtanen.

Raid on syntynyt pienessä kylässä Keski-Suomessa perheeseen, johon isän ja äidin lisäksi kuului pikkusisko. Ruotsissa varttunut Raid työskenteli Volvon tehtaalla ennen kuin muutti Tukholmaan ja aloitti työnteon Maraboun suklaatehtaalla. Täällä hän myös tutustui Hammariin, Sundmaniin, Takamäkeen ja Uki Kukkamaahan. Raid kuului Marabou-jengiin ja liittyi myöhemmin moottoripyöräjengiin. Raid joutui kuitenkin jättämään moottoripyöräpiirit jouduttuaan vankilaan epäonnistuneen pankkiryöstön jälkeen, jossa Hammar ampui häntä jalkaterään. Tämän takia Raidin oikeassa jalassa on vain yksi varvas.

Raidilla on poikkeuksellinen ystävyyssuhde komisario Eero Janssoniin. Miehiä yhdistää kiinnostus vanhoihin Mercedes-autoihin.

## Raid-romaanit

* 
* 
* 
* 
* 
* 
* 
* 
* 
* 
* 
* 

## Muut teokset

* *[[Raid (televisiosarja)|Raid]]*, romaanien hahmoihin perustuva televisiosarja vuodelta 2000. Sarja perustuu romaanien hahmoihin mutta itse tarina on sarjaa varten tehty. Nykänen toimi käsikirjoittajana yhdessä ohjaaja Tapio Piiraisen kanssa.
* *[[Raid (elokuva)|Raid]]*, televisiosarjaan perustuva elokuva vuodelta 2003. Elokuva tehtiin pitkälti samalla tekijäjoukolla kuin sarja ja senkään tarina ei pohjaudu suoraan romaaneihin.

## Lähteet

## Aiheesta muualla

* Ylen sivuilla tietoa TV-sarjasta Archive.org
* 
*
Irish coffee

**Irish coffee** (, ) on kahvijuoma, jonka aineksia ovat kahvi, irlantilainen viski, fariinisokeri ja kerma. 

## Historia
Ensimmäinen irish coffee valmistettiin talvella 1943 Foynesin sataman lentoterminaalissa lähellä Limerickiä, Irlannissa. Sen valmisti baarimikko ja kokki Joe Sheridan. Tuolloin Pan Amin lentovene, joka oli lennolla New Yorkiin, kääntyi takaisin Foynesiin, koska sää oli niin huono. Sheridania pyydettiin tekemään matkustajille ruokaa ja lämpimiä juomia. Hän teki silloin ensimmäiset irish coffeet, ja kun häneltä kysyttiin, että oliko hän käyttänyt brasilialaista kahvia, hän vastasi että: ”Ei, se oli irlantilaista kahvia.” (*No, it was Irish coffee.*)

Irlantilaiset viettävät 25. tammikuuta kansallista irish coffee -päivää.

## Lähteet

## Aiheesta muualla

*
Sojuz 22

**Soyuz 22** oli Neuvostoliiton Sojuz-lento. Laukaisu tapahtui Baikonurin kosmodromilta 15. syyskuuta 1976 ja paluu noin 8 vuorokautta myöhemmin, 23. syyskuuta 1976. Lennon radiokutsu oli Ястреб (Jastreb).

Lennon tarkoitukseksi ilmoitettiin tutkia Neuvostoliiton ja DDR:n alueita. Lennolla käytettiin ensi kertaa neuvostoliittolaisten ja itäsaksalaisten kehittämää erikoiskameraa. Aluksesta oli poistettu avaruusasemalle telakoitumiseen tarkoitetut laitteet, koska niitä ei tällä kertaa tarvittu.

## Miehistö
* Valeri Bykovski
* Vladimir Aksjonov

## Lähteet
Willie Mitchell

**Willie Mitchell** on seuraavien henkilöiden nimi:

* Willie Mitchell (s. 1977), kanadalainen jääkiekkoilija 
* Willie Mitchell (1928–2010), yhdysvaltalainen muusikko ja musiikkituottaja 
* Willie Mitchell (s. 1940), yhdysvaltalainen amerikkalaisen jalkapallon pelaaja
* Willie Mitchell (1889–1973), yhdysvaltalainen baseballpelaaja.
* Willie Mitchell (s. 1975), yhdysvaltalainen koripalloilija
Matteo Paro

**Matteo Paro** (s. 17. maaliskuuta 1983 Asti, Italia) on italialainen jalkapalloilija, joka edustaa Serie A:ssa pelaavaa Genoa CFC:tä. Paron pelipaikka on keskikentän keskellä.

Paron ammattilaisura alkoi kaudella 2000/2001 Juventuksessa, mutta hän teki debyyttinsä vasta toukokuussa 2003 ottelussa Regginaa vastaan. Vuosina 2003–2006 Paro edusti AC Chievo Veronaa, Crotonea ja AC Sienaa kunnes palasi kaudeksi 2006/2007 Serie B:hen pudotettuun Juventukseen. Hän teki Juventuksen kautta aikain ensimmäisen maalin Serie B:ssä, kun hän osui Rimini Calcio FC:n ja Juventuksen välisessä 1-1-tasapelissä. Kesällä 2007 Paro siirtyi Genoaan.

## Aiheesta muualla
*Paro Genoa CFC:n sivustoilla
Cristina Scabbia

**Cristina Adriana Chiara Scabbia** (s. 6. kesäkuuta 1972 Milano, Italia) on italialainen alttoääninen laulaja. Hänet tunnetaan parhaiten goottimetalliyhtye Lacuna Coilin toisena laulajana, minkä lisäksi hän on yhtyeen kappaleiden pääasiallinen sanoittaja. Scabbia työskentelee myös rocklehti *[[Revolver (lehti)|Revolverin]]* kolumnistina.

Keväällä 2007 Scabbia toimi taustalaulajana Megadethin kappaleessa ”À Tout le Monde (Set Me Free)”, sekä Apocalyptican ”S.O.S (Anything But Love)” -kappaleessa vuonna 2008.

Scabbia seurustelee Slipknotin kitaristin James Rootin kanssa.
Kameleontti

**Kameleontti** voi tarkoittaa ainakin seuraavia:

* kameleontit (*Chamaeleontidae*), liskojen heimo
* Kameleontti, tähdistö eteläisellä tähtitaivaalla
* *[[Kameleontti (televisiosarja)|Kameleontti]]*, yhdysvaltalainen televisiosarja
* Kameleontti, Marvelin sarjakuvahahmo
* Kameleontti, nelihenkinen metalliyhtye Tampereelta
* *[[Kameleontti (elokuva)|Kameleontti]]* (*Chameleon*), elokuva vuodelta 1995
* Kameleontti, Don Huonot -yhtyeen albumi.
Sakaali (täsmennyssivu)

**Sakaali** tai **shakaali** (vanh. **šakaali**) tarkoittaa muun muassa seuraavia:
* sakaalit, viisi koiraeläinlajia: kultasakaali eli sakaali, susisakaali, vaippasakaali, juovasakaali, simieninsakaali eli simeninsakaali
* Sakaali, Marvelin sarjakuvahahmo
* *[[Shakaali (romaani)|Shakaali]]*, vuonna 1971 ilmestynyt Frederick Forsythin romaani
* *[[Shakaali (vuoden 1973 elokuva)|Shakaali]]*, Forsythin kirjaan perustuva vuoden 1973 brittiläinen elokuva
* *[[Sakaali (vuoden 1997 elokuva)|Sakaali]]*, elokuvasta *Shakaali* vuonna 1997 tehty yhdysvaltalainen uusintaversio
* Ilich Ramírez Sánchez, venezuelalaissyntyinen terroristi, jonka lempiniminä olivat Carlos ja Shakaali
Groteski (typografia)

**Groteski** () ( 'ilman pääteviivaa') on pääteviivattomista eli päätteettömistä kirjaintyypeistä käytetty nimitys (vrt. antiikva). Selkeytensä vuoksi groteskikirjaimet soveltuvat parhaiten otsikoiksi, joskin niitä käytetään myös leipätekstissä, varsinkin verkkosivuilla. Groteskikirjaintyypit sopivat hyvin myös luetteloihin ja taulukoihin. Tunnettuja groteskikirjaintyyppejä ovat Arial, Century Gothic, Helvetica, Verdana ja Gill Sans.

Groteskikirjaintyypit jaetaan usein kolmeen pääryhmään:
* perinteisiin groteskeihin
* geometrisiin groteskeihin
* humanistisiin groteskeihin
Alun perin nimitys groteski oli pilkkanimi, joka juontui ranskan kielen sanasta *grotesque*, suhteeton tai luonnoton. Ivailu johtui siitä, että ensimmäiset 1800-luvun alun groteskit vaikuttivat tuolloin yleisten uusantiikvojen rinnalla hyvin oudoilta.

Perinteisestä groteskista tuli 1920-luvulla tyypillinen funktionalistinen kirjasinlaji, joka antaa teknisen ja viileän vaikutelman. Tunnettuja perinteisiä groteskikirjaintyyppejä ovat Akzidenz-Grotesk, Helvetica ja Univers.

Geometriset groteskit perustuvat säännöllisiin geometrisiin muotoihin, esimerkiksi O-kirjain on tavallisesti aivan pyöreä. Geometriset kirjaintyypit antavat modernin vaikutelman. Tunnettuja geometrisia groteskikirjaintyyppejä ovat Futura, Gotham ja Industria.

Humanistiset groteskit ovat luonteeltaan eniten kalligrafisia, niiden viivojen paksuudessa on enemmän vaihtelua ja ne ovat luettavampia kuin muut groteskikirjaimet. Tunnettuja humanistisia groteskikirjaintyyppejä ovat Gill Sans ja Optima.

## Esimerkkejä groteskikirjaintyypeistä

Image:Helvetica tipografia.svg|Helvetica
Image:Univers Specimen.svg|Univers
Image:FuturaSP.png|Futura
Image:Industria Solid typeface specimen.png|Industria
Image:Mostra Gill Sans cat.svg|Gill Sans
Image:Optima font sample.svg|Optima


## Lähteet
*Bohman, Jan ja Hallberg, Åke: Graafinen suunnittelu. Gummerus . 1988
*Itkonen, Markus: Typografian käsikirja. RPS-yhtiöt, 2012. 

### Viitteet

## Aiheesta muualla
Serif

**Serif** eli **pääteviiva** on kirjasimen rungon päätteessä oleva pieni osa. Kirjasimia, joissa on serifejä sanotaan päätteellisiksi. Päätteettömiä kirjaimia ovat sans-serifit eli groteskit. 

## Roomalaissyntyisiä
Serifit syntyivät Antiikin Roomassa, jossa kaiverrettava kirjoitus maalattiin ensin kiveen. Tällöin maalattujen siveltimenvetojen päätteet tulivat helposti leveiksi, ja kirjainten kaivertajat kaiversivat uskollisesti myös kirjainten päissä olevat levennykset. 

Sana *serif* tulee joidenkin tulkintojen mukaan hollanninkielen sanasta *schreef*, joka tarkoittaa "kirjoitti". Toisten lähteiden mukaan sanserif, josta sana sans-serif tulee, on vanhempi sana kuin serif.

Serifejä on useita erilaisia. Esimerkiksi Times-kirjasintyypissä serif on orgaaninen ja se liittyy kirjasimen runkoon kaarevana. Toinen serifin perustyyppi on esimerkiksi Courier-kirjasimissa. Se on kulmikkaampi ja jäykempi. Näistä perusmuodoista on useita eri versioita. 

Myös antiikva tarkoittaa päätteellistä kirjasintyyppiä. Se kehitettiin renessanssin jälkeen yhdistelemällä roomalaista meisselikirjoitusta ja karolingista kirjoitusta.

## Itämaiset vastineet

Serifillä on vastineensa itämaisessa kalligrafiassa ja typografiassa. Japanin kielessä niistä käytetään sanaa *uroko* eli kirjaimellisesti "suomu". Kiinan kielessä taas käytetään termiä "jalalliset muodot".

## Lähteet

## Serifejä

Tiedosto:Schriftzug Capitalis Rustica.svg|Roomalaisia Capitalis Rustica -kirjasimia.
Tiedosto:Serif fonts.svg|Esimerkkejä serif-kirjasimista.
Tiedosto:Serif.gif|Erilaisia serifejä.
Tiedosto:Katakana u serif 1.svg|Japanin katakana ウ serifillisenä.
Tiedosto:Katakana ligature tomo sans-serif.svg|Japanin katakanaligatuuri sans serifinä.
Tiedosto:Hebrew letter tav.svg|Heprealainen kirjain tav, vasemmalla serifinä, oikealla sans serifinä.
Yleisurheilun sisäratojen Euroopan-mestaruuskilpailut 1998

**[[Yleisurheilun sisäratojen Euroopan-mestaruuskilpailut]]** järjestettiin vuonna 1998 Valenciassa, Espanjassa 27. helmikuuta–1. maaliskuuta 1998.

## Mitalistit
### Miehet

### Naiset

## Mitalitaulukko

## Katso myös
*Suomi yleisurheilun sisäratojen Euroopan-mestaruuskilpailuissa 1998

## Lähteet
* Markku Siukonen: *Urheilun vuosikirja 1999*, Gummerus 1999, s. 293
Raffaele Palladino

**Raffaele Palladino** (s. 17. huhtikuuta 1984 Mugnano) on italialainen jalkapalloilija, joka pelaa seurassaan Juventuksessa hyökkääjänä. Juventus pelaa italian korkeimmalla sarjatasolla Serie A:ssa.

Palladino aloitti uransa Beneventon joukkueessa kaudella 2001–2002. Seuraavaksi kaudeksi hän siirtyi Juventukseen vain 18-vuotiaana. Hän viihtyi seurassa kaksi kautta, joiden aikana hän ei pelannut yhtään peliä. Seuraavaksi kaudeksi nuorukainen lainattiin Salernitanaan, jossa hän teki 39 ottelussa 15 maalia ja oli seuransa paras maalintekijä. Tämä menestyksekäs kausi poiki lainasiirron Serie A:han, Livornon joukkueeseen. Palladino pelasi yhden kauden Livornossa, kunnes Juventus otti hänet takaisin riveihinsä.

## Aiheesta muualla
*Juventuksen sivuilla
Valtio (mikrovaltio)

**Valtio** on 13. lokakuuta 2006 lähtien ''Nyt''-liitteessä ja Radio Helsingissä seurattu Ari ”Paska” Peltosen kehittämä mikrovaltio. Se sijaitsee Posiolla Muikkulamminpuron varrella Kännäkällä, kahdeksan kilometriä pohjoiseen Posion keskustasta. Valtiolla ei ole tunnustettua juridista asemaa. Valtioksi esitetty alue on pinta-alaltaan noin 50 neliömetriä.

19. kesäkuuta 2007 puolustusvoimien uutislehti *[[Ruotuväki]]* valloitti Valtion takaisin Suomelle. Peltonen ei kuitenkaan tunnustanut valloitusta. Valtion maanpaossa elävä johto on perustanut pakolaishallituksen Helsinkiin. 

22. elokuuta 2008 Peltonen järjesti Valtiolle itsenäisyysjuhlat Helsingin Kaapelitehtaan Merikaapelihallissa Taiteiden yössä. Valtion itsenäisyyspäivän vastaanotolla vieraat saivat myös jättää turvapaikkahakemuksia. Valtionvapautusrintama jakoi samassa tilaisuudessa salaa Valtion diktatorista hallintoa kritisoivia monisteita.

## Politiikka ja hallinto
Valtion hallituksen muodostavat valtiovarainministeri Jani Halme, puolustusministeri Eva Wahlström, kulttuuriministeri Katja Ståhl ja ulkoministeri Alexander Stubb.

Kokoontumisvapautta on rajoitettu.

### Ulkopoliittiset suhteet
Valtio ei ole Naton jäsen. Valtio jätti EU-jäsenhakemuksen vuonna 2006. 

## Talous
Valtion veroprosentti on sata.

## Kulttuuri
Helmikuussa 2007 Peltonen yritti saada Valtion Euroviisuihin. Euroviisujen tapahtumajärjestäjä Kjell Ekholm lupasi toimittaa hakemuksen Tukholmassa sijaitsevaan EBU:n päämajaan ja lupasi, että hakemus käsitellään niin pikaisesti, että Valtio ehtisi osallistua Helsingissä järjestettäviin kilpailuihin. Valtio ei kuitenkaan päässyt mukaan kilpailuihin. Siitä huolimatta edustuskappaleeksi valittiin Radio Helsingin Paskalista-ohjelmassa yleisöäänestyksellä Suomen paskin bändi -kilpailun voittaneen Dream Teamer -yhtyeen kappale ”Hei hei Eurooppa”.

## Lähteet
**Helsingin Sanomien* ''NYT''-liite (13. lokakuuta 2006 – 23. marraskuuta 2007)
**Helsingin Sanomat* 23.8.2008 http://www.hs.fi/kaupunki/artikkeli/V%C3%A4enpaljous+kansoitti+keskustan+Taiteiden+y%C3%B6n%C3%A4/HS20080823SI2KA0155m 

### Viitteet
Säilöntäaine

**Säilöntäaine** on luonnollinen tai synteettinen aine, jota voidaan lisätä tuotteisiin ja jonka tarkoitus on ehkäistä tai vähentää tuotteen pilaantumista. Sitä voidaan lisätä muun muassa elintarvikkeisiin, lääkeaineisiin, maaleihin tai biologisiin näytteisiin.  

## Elintarvikkeiden säilöntäaineet

Elintarvikkeiden lisäaineluettelossa E-koodilukujen E200–E299 yhdisteitä kutsutaan säilöntäaineiksi. Aineet suojaavat elintarvikkeita pieneliöiden aiheuttamalta pilaantumiselta ja/tai terveydelle haitallisten pieneliöiden – kuten bakteerien ja sienten (esim. hiivat ja homeet) – kasvulta. Tarkoituksena on estää elintarvikkeen mätäneminen, homehtuminen tai käyminen. Kemiallisia lisäaineita hyödyntävä säilöntä vähentää myös bakteerien ja homeiden tuottamien myrkyllisten yhdisteiden syntymisriskiä. Elintarvikkeiden säilöntäaineita käytetään usein joko pelkästään tai yhdessä muiden elintarvikkeiden säilöntätapojen kanssa. 

Säilöntäaineiden teho perustuu usein elintarvikkeen happamuuden muuttamiseen, jolloin niitä kutsutaan happamuudensäätöaineiksi. Myös hapettumisenestoaineilla (E300–E399, E450–E452) on säilöviä ominaisuuksia, sillä ne suojaavat elintarvikkeita hapettumisen aiheuttamalta pilaantumiselta, kuten rasvan härskiintymiseltä ja värinmuutoksilta. 

Säilöntäaineiden haittavaikutuksia on kuvattu karkeasti esimerkiksi Elintarviketurvallisuusviraston Eviran julkaisussa (2018). Nitraatin ja nitriitin (E249–E252) osalta virasto viittaa aiempaan tieteelliseen riskiarvioon (Suomi et al, 2013). Kunkin lisäaineen nimi, E-koodi, lisäaineryhmä, alkuperä ja käyttötarkoitus sekä hyväksyttävä päivittäinen enimmäissaanti (ADI) on esitetty Eviran julkaisemassa lisäainetaulukossa.

## Katso myös
*Luettelo E-koodatuista lisäaineista

## Lähteet

## Aiheesta muualla
* Food-Info: E200- E300 Preservatives
Franka Dietzsch

**Franka Dietzsch** (s. 22. tammikuuta 1968 Wolgast, Mecklenburg-Etu-Pommeri) on saksalainen kiekonheittäjä.

Itä-Saksaa edustanut Dietzsch voitti nuorten MM-hopeaa 1986 Ateenassa. Hän osallistui ensimmäisiin aikuisten arvokilpailuihinsa Tokion MM-kisoissa 1991, joissa karsiutui. Barcelonan olympialaisissa 1992 hän sijoittui kahdenneksitoista. Stuttgartin MM-kisoissa 1993 hän oli kahdeksas ja Göteborgin MM-kisoissa 1995 seitsemäs. Atlantan olympialaisissa 1996 hän sijoittui neljänneksi. 1997 hän oli Euroopan cupissa toinen. Dietzsch voitti 1998 Budapestin EM-kisoissa EM-kultaa. Samana vuonna hän oli toinen GP-finaalissa ja ensimmäinen yleisurheilun maailmancupissa tuloksella 67,07. Vuonna 1999 hän sijoittui Euroopan cupissa kolmanneksi sekä voitti maailmanmestaruuden Sevillan MM-kisoissa tuloksella 68,14.

Vuonna 2000 Dietzsch sijoittui Sydneyn olympialaisissa kuudenneksi ja voitti GP-finaalin. Edmontonin MM-kisoissa 2001 hän oli neljäs. 2003 hän sijoittui neljänneksi Euroopan cupissa, karsiutui Pariisin MM-kisoissa sekä heitti  kuudenneksi. Hän oli 2004 Euroopan cupin toinen, mutta karsiutui Ateenan olympialaisissa. Kauden lopussa hän sijoittui  seitsemänneksi.

Dietzsch voitti kesäkuussa 2005 Euroopan cupin. Helsingin MM-kisoissa 2005 hän voitti toisen maailmanmestaruutensa. Loppukaudesta hän sijoittui toiseksi . Vuonna 2006 hän voitti jälleen Euroopan cupin superliigan. Göteborgin EM-kisoissa hän voitti EM-hopeaa, jonka jälkeen hän voitti sekä  että maailmancupin.

Vuoden 2007 toukokuussa Dietzsch heitti Hallessa tuloksen 68,06, joka jäi vuoden 2007 maailmantilaston kärkitulokseksi. Osakan MM-kilpailuissa hän heitti tuloksen 66,61 ja voitti kolmannen maailmanmestaruutensa. Myöhemmin samana vuonna hän voitti . Berliinin MM-kilpailuissa 2009 hän karsiutui loppukilpailusta.

Dietzsch on voittanut Saksan mestaruuden kiekonheitossa vuosina 1997–2001 ja 2003–2007.

## Ennätykset
Lähde: IAAF
* Kuulantyöntö: 15,02 (1985)
* Kiekonheitto: 69,51 (1999)

## Lähteet

## Aiheesta muualla
* http://www.franka-dietzsch.de/
Islannin jalkapallomaajoukkue

**Islannin jalkapallomaajoukkue** edustaa Islantia jalkapallon maajoukkuekilpailuissa. Kotiottelunsa se pelaa tavallisesti Laugardalsvöllur-stadionilla pääkaupungissa Reykjavíkissa.

Päävalmentaja Lars Lagerbäckin johdolla Islanti selvitti tiensä vuoden , jossa se sai vastaansa vuoden 1998 MM-kisojen pronssimitalistin Kroatian. Ensimmäinen osaottelu Islannissa päättyi maalittomaan tasapeliin, mutta Kroatia voitti kotonaan 2–0, ja näin Islanti karsiutui kisoista. 
Tätä ennen joukkue karsi kisapaikasta vuoden 2004 EM-kilpailuihin, jolloin se johti hetken lohkoaan ja kamppaili Saksan ja Skotlannin kanssa jatkopaikoista loppukierrokselle asti. 

Islannin nykyisen joukkueen kenties suurin tähti on Evertonissa pelaava hyökkäävä keskikenttäpelaaja Gylfi Sigurðsson.

Islanti selviytyi arvokilpailuiden lopputurnaukseen ensimmäisen kerran Euroopan-mestaruuskilpailuihin 2016 kukistettuaan karsintalohkossaan muun muassa Alankomaat kahdesti sekä Turkin ja Tšekin kerran. Kisoissa Islanti pääsi F-alkulohkosta jatkoon toisena joukkueena Unkarin jälkeen pelattuaan Portugalin kanssa tasan 1–1, samoin Unkarin kanssa 1–1 ja voitettuaan Itävallan 2–1. Neljännesvälierissä Islanti voitti Englannin 2–1, mutta putosi jatkosta puolivälierissä hävittyään Ranskalle 2–5. Islanti pelaa ensimmäisen kerran MM-kilpailuissa kesällä 2018. Kisapaikka selvisi kun joukkue voitti karsintalohkonsa. Islanti on asukasluvultaan pienin valtio jalkapallon MM-kilpailujen historiassa.

## Sijoitukset arvokilpailuissa

### Maailmanmestaruuskilpailut

### Euroopan-mestaruuskilpailut

## Valmentajat kautta aikain

* Frederick Steele ja Murdo McDougall (1946)
* Roland Bergström (1947)
* Joe Devene (1948)
* Fritz Buchloh (1949)
* Óli B Jónsson (1951)
* Franz Köhler (1953)
* Karl Guðmundsson (1954–1956)
* Alexander Wier (1957)
* Óli B Jónsson (1958)
* Karl Guðmundsson (1959)
* Óli B Jónasson (1960)
* Karl Guðmundsson (1961)
* Ríkharður Jónsson (1962)
* Karl Guðmundsson (1963–1966)
* Reynir Karlsson (1967)
* Walter Pfeiffer (1968)
* Ríkharður Jónsson (1969–1971)
* Duncan McDowell (1972)
* Eggert Jóhannesson (1972)
* Henning Enoksen (1973)
* Tony Knapp (1974–1977)
* Jurí Ilitchev (1978–1979)
* Guðni Kjartansson (1980–1981)
* Jóhannes Atlason (1982–1983)
* Tony Knapp (1984–1985)
* Siegfried Held (1986–1989)
* Guðni Kjartansson (1989)
* Bo Johansson (1990–1991)
* Ásgeir Elíasson (1991–1995)
* Logi Ólafsson (1996–1997)
* Guðjón Þórðarson (1997–1999)
* Atli Eðvaldsson (2000–2003)
* Ásgeir Sigurvinsson ja Logi Ólafsson (2003–2005)
* Eyjólfur Sverrisson (2006–2007)
* Ólafur Johannesson (2007-2011)
* Lars Lagerbäck (2011–2013)
* Lars Lagerbäck ja Heimir Hallgrímsson (2013–2016)
* Heimir Hallgrímsson (2016–2018)

## Pelaajat

### Nykyinen joukkue
Seuraavat pelaajat on valittu Islannin joukkueeseen maaotteluihin Viroa ja Ruotsia vastaan 8. ja 12. tammikuuta 2023.

*Ottelut ja maalit päivitetty 8. tammikuuta 2023 Viroa vastaan pelatun maaottelun jälkeen.*

## Lähteet

## Aiheesta muualla
*Islannin jalkapalloliiton sivusto  
*Islanti Uefan sivustolla